Správa zo zahraničnej pracovnej cesty

1.  Účastník ZPC:
Titul, meno a priezvisko: 		Ing. Katarína Ondrášová, SRŠ
Pracovisko, pracovné zaradenie:	Ministerstvo školstva, vedy, výskumu a športu SR, Stromová 1  813 30 Bratislava
                                                           hlavný štátny radca
2.  Zahraničná pracovná cesta:
Štát, mesto: 				Švajčiarsko, Ženeva, OSN  
Vykonaná v dňoch: 			17. 10.  – 18. 10. 2016
Účel cesty:	Prerokovanie implementácie Medzinárodného paktu o občianskych a politických právach vo Výbore OSN pre ľudské práva
Spôsob financovania: 		MŠVVaŠ SR – SRŠ

3.  Rámcový program pobytu:
17. 10. 2016	Po príchode do Ženevy, prijatie delegácie SR veľvyslancom Stálej misie Slovenskej republiky pri OSN, p. Fedorom Rosochom, v sídle Stálej misie SR pri OSN v Ženeve, presun do hotela a následne do Wilsonovho paláca OSN, kde sa uskutočnila 1. časť dialógu s Výborom OSN pre ľudské práva.           Vo večerných hodinách príprava členov delegácie SR na 2. časť dialógu 
18.10. 2016    Pokračovanie 2. časti dialógu s Výborom OSN pre ľudské práva,  ukončenie rokovania, odlet

4.  Stručný priebeh:
Dňa 17. 10. 2016  po prílete a následnom presune  do  sídla  Stálej misie Slovenskej republiky pri OSN sa uskutočnila  inštruktáž o organizácii, priebehu a postupe pri vedení dvojdňového dialógu s Výborom OSN pre ľudské práva.  Delegáciu Slovenska, zloženú zo zástupcov Ministerstva zahraničných vecí a európskych záležitostí SR, Ministerstva práce, sociálnych vecí a rodiny SR, Ministerstva školstva, vedy, výskumu a športu SR, Ministerstva vnútra SR, Policajného zboru SR, Ministerstva spravodlivosti SR, Zboru väzenskej a justičnej stráže SR a Úradu splnomocnenca vlády SR pre rómske komunity, viedol stály predstaviteľ SR pri OSN v Ženeve veľvyslanec p. Fedor Rosocha. 
V obedňajších hodinách sa delegácia presunula do paláca Wilson na rokovanie Výboru pre ľudské práva, kde sa uskutočnilo posudzovanie formou dialógu medzi expertmi 18-členného výboru a slovenskou delegáciou.  
Predseda  Výboru pre ľudské práva  p. Seetulsingh v úvode prvého dňa privítal členov delegácie a otvoril zasadnutie. Následne, vedúci delegácie SR p. Rosocha v úvodnom prejave poukázal na najdôležitejšie opatrenia prijaté v SR od predloženia 4. implementačnej správy SR k  Medzinárodného paktu  o občianskych a politických právach.
Po úvodnom prejave p. Rosochu a predstavení členov delegácie postupne predkladali členovia výboru otázky. V súvislosti s predloženými otázkami je potrebné poznamenať, že v rámci hodnotenia krajín majú možnosť predložiť tzv. „tieňové správy“ aj mimovládne organizácie či ľudsko-právne inštitúcie. V prípade SR tak urobili viaceré  mimovládne organizácie  napr. Amnesty International, Forum for Human Rights, Mental Disability Advocacy Centre, Liga za ľudské práva, Slovenské národné stredisko pre ľudské práva, SOCIA – Social Reform Foundation, Poradňa pre občianske a ľudské práva, Women´s Cercles and Center for Reproductive Rights,  čo malo aj vplyv na otázky členov výboru.  
Po krátkej prestávke na zrekapitulovanie otázok a ich pridelenie otázok jednotlivým účastníkom delegácie podľa vecne príslušných rezortov sa venoval celý čas vyhradený pre slovenskú delegáciu na ústne odpovede zo strany zástupcov jednotlivých ministerstiev na otázky členov výboru. Predseda výboru  bezprostredne po odznení našich odpovedí otvoril ďalšie kolo kladenia otázok. Na prípravu odpovedí, ktoré mali odznieť v ďalšom dni bol vyhradený čas v priebehu večera. 
Dňa 18.10.2016 v dopoludňajších hodinách pokračoval dialóg  pripravenými odpoveďami jednotlivých zástupcov rezortov na otázky z predchádzajúceho dňa. V priebehu obidvoch dní boli položené členmi výboru otázky, ktoré sa týkali priamo rezortu MŠVVaŠ SR.  Rezortu školstva sa týkali najmä otázky zamerané na prístup ku vzdelávaniu pre všetkých, oblasť výchovy k ľudským a detským právam, novela školského zákona a jeho dopad, osobitné opatrenia pre deti so špeciálnymi výchovno-vzdelávacími potrebami, prevencia, psychologická diagnostika a rediagnostika detí, inkluzívne vzdelávanie, podrobné vysvetlenie ako sa zaraďujú deti so špeciálnymi výchovno-vzdelávacími potrebami do škôl, štatistiky,  výsledky inšpekcie v integrácii zdravotne znevýhodnených žiakov, výsledky inšpekcií v oblasti ľudských práv vrátane extrémizmu, výučba multikultúrnej výchovy, národnostné menšiny, konkrétny súdny prípad výstavby v   Starej Ľubovni -  Podsadek  a pod. 
5.  Odporúčané závery: 
Po zhodnotení aktuálne zisteného stavu implementácie Medzinárodného paktu o občianskych a politických právach v Slovenskej republike budú vláde SR doručené záverečné odporúčania, ktoré Výbor spracuje. Zverejnenie záverečných odporúčaní sa očakáva začiatkom novembra tohto roku. Všetky dostupné informácie sú na:
http://tbinternet.ohchr.org/_layouts/treatybodyexternal/SessionDetails1.aspx?SessionID=1034&Lang=en. 

6.  Prehľad prinesenej dokumentácie a miesto jej uloženia
Bez dokumentácie.
7.  Spôsob zverejnenia výsledkov ZPC, prenos získaných informácií
Súhlasím so zverejnením správy na internete.
Prenos informácií – podľa bodu č. 5 tejto správy.

Správu vypracovala: Ing. Katarína Ondrášová 	 

Dátum: 2. 11. 2016 

Správu schválil:  		
PaedDr. Z. Kadlečíková, PhD.

Ing. Marian Galan, GR SRŠ